„Vă veţi mira, poate, aflând că acord o mentalitate francmasonică 
unor oameni care n-au nimic de-a face cu această societate secretă. Intr- 
adevăr, uimitor cât de mulţi intelectuali judecă lumea, spiritul şi istoria cu 
o asemenea mentalitate francmasonică. 

Nu ştiu dacă aţi întâlnit şi dumneavoastră asemenea "intelectuali" 
de formaţie masonică, oameni cu care nu poţi sta de vorbă asupra 
lucrurilor de toate zilele, ci cu care trebuie să te întâlneşti pe un teren 
neutru de discuţie. Priviţi cu mai multă luare aminte asemenea oameni. 

Este un proces invers, de degradare, a ceea ce am putea numi 
mentalitatea creştină, dacă creştinismul ar fi ceva abstract şi nu s-ar 
contopi, în cazurile sale autentice, cu însăşi firea omului, cu omenia. 

Dar observați câte deosebiri faţă de mentalitatea laică modernă, 
adică de mentalitatea masonică. In primul rând, creştinul religios în 
general, acceptă harul, mântuirea, destinul, istoria; acceptă o iconomie 
spirituală paralelă cu economia "economică". Continuaţi dumneavoastră 
şi veţi găsi câte deosebiri veţi voi. 

Rațiunea caută o lege care să se refere la principii, la esenţă. 
Unitatea raţiunii constă în coerenţă, nu în monovalenţă. Mentalitatea 
masonică, dimpotrivă, ignoră coerenţa, ocupându-se numai de 
monovalenţă. Adică, în loc de a judeca lumea organic (coerent), o judecă 
simplist (constrâns, monovalent). Peste tot nu întâlneşti decât legi 
abstracte, fapte iluministe, gândire grosolană. Lipseşte cu desăvârşire 
simţul realului, al concretului, al omeniei, intuiţia de toate zilele”. 

Mircea Eliade - 'Mentalitatea francmasonică' - "Vremea", 10 septembrie 
1936. 


„Creştinismul şi iudaismul sunt mai mult decât religii. Ele sunt 
principii formative ale vieţii. Există o aşezare creştină şi o aşezare iudaică 
a lumii, indiferent dacă în conştiinţa oamenilor şi a instituţiilor apare sau 
nu în mod explicit Hristos sau talmudismul. Aşadar, există valori creştine 
şi valori iudaice în orice latură a vieţii, fie că ne gândim la organizarea 
politică a unei naţii, fie că ne preocupăm de crearea şi circulaţia 
bunurilor materiale, fie că nu e vorba decât de înţelegerea sensului 
general al existenţei. Pe orice teren ne-am afla deci, există o categorică 
"incompatibilitate de umoare" între creştini şi evrei. 

Deosebirea pe care am identificat-o ca existând între evrei şi creştini 
merge însă mai departe. Aceştia din urmă îi percep pe cei dintâi nu numai 
izolaţi voluntar, dar şi primejdioşi pentru ordinea creştină. Creştini şi 
evrei, două corpuri străine unul altuia, care nu pot fuziona într-o sinteză, 
între care nu poate exista pace decât... prin dispariţia unuia dintre ele. 

Iuda suferă. De ce? 

Pentru că Iuda trăieşte în mijlocul unor popoare pe care nu poate să 
nu le duşmănească chiar dacă ar voi altfel, pentru că din momentul în 
care a refuzat să recunoască pe Hristos-Mesia, ancorându-se pe mai 
departe, pe nedrept, în calitatea lui de popor ales, el e dator faţă de sine 
însuşi să-şi împlinească funcţia care îi revine, aceea de dizolvant al 
valorilor creştine. 


Iuda suferă pentru că a născut pe Hristos, L-a văzut şi nu a crezut. 
Şi asta încă nu ar fi fost prea grav. Dar au crezut alţii - noi. 

Iuda suferă - pentru că e Iuda. 

Mesia a venit, Iosef Hechter, şi tu nu L-ai cunoscut. Atâta ţi se cerea 
în schimbul tuturor bunătăţilor pe care Dumnezeu le-a avut pentru tine: 
să veghezi. Iar tu nu ai vegheat; sau nu ai văzut, pentru că orgoliul ţi-a 
pus solzi pe ochi. 

Iosef Hechter, tu nu simţi că te cuprinde frigul şi întunericul?” 


Nae Ionescu 


